ai4bharat/Pralekha huggingface dataset:
గ్రామీణాభివృద్ధి మంత్రిత్వ శాఖ ఏక మొత్తంలో ప్రధాన మంత్రి జన-ధన్ యోజన  ఖాతాదారులకు , ఏప్రిల్ 2020 కోసం ఒక్కో లబ్ధిదారునికి రూ.500/- ఆర్ధిక సహాయం విడుదల చేస్తోంది. ఈ నగదు 2020 ఏప్రిల్ 2 న వ్యక్తిగత బ్యాంకుల ఖాతాలకు జమ అయ్యాయి. పీఎంజెడివై మహిళా ఖాతాదారులకు, వచ్చే మూడు నెలలకు, పీఎం గరీబ్ కళ్యాణ్ ప్యాకేజీ కింద ఒక్కో మహిళకు రూ.500/- చెల్లిస్తామని ఆర్థిక మంత్రి మార్చి 26న చేసిన ప్రకటన తర్వాత నగదు బదిలీని ప్రారంభించారు.
సామాజిక దూరాన్ని పాటించేలా సరైన విధానంలో లబ్ధిదారు నగదును తీసుకునేల అప్రమత్తంగా ఉండాలని ఆర్థిక సేవల విభాగం  బ్యాంకులను ఆదేశించింది. ఆయా బ్యాంకు శాఖలు, బి.సిలు, ఎటిఎంల వద్ద ఖాతాదారుల విషయంలో జాగ్రత్తలు తీసుకోవాలని ఆదేశాలిచ్చారు. లబ్ధిదారుడి ఖాతా సంఖ్యలో చివరి అంకె ఆధారంగా పంపిణీ షెడ్యూల్ ఇలా ఉంటుంది....
|
|
మహిళా పీఎంజెడియు ఖాతాదారుని సంఖ్యలో చివరి అంకె...
|
|
నగదు ఉపసంహరించుకోడానికి నిర్ణయించిన తేదీ
|
|
0 లేదా 1
|
|
3.4.2020
|
|
2 లేదా 3
|
|
4.4.2020
|
|
4 లేదా 5
|
|
7.4.2020
|
|
6 లేదా 7
|
|
8.4.2020
|
|
8 లేదా 9
|
|
9.4.2020
ఏప్రిల్ 9వ తేదీ తర్వాత కూడా లబ్ధిదారులు బ్రాంచికి కానీ, బీసీ వద్దకు కానీ సాధారణ బ్యాంకింగ్ సమయాల్లో వెళ్ళవచ్చు. పైన పేర్కొన్న షెడ్యూల్ ని ఖాతాదారులకు బ్యాంకులు ముందుగానే ఎస్ఎంఎస్ ద్వారా సమాచారం ఇలా ఇవ్వాలి. " మీ శ్రేయస్సే మాకు ముఖ్యం. ప్రధానమంత్రి గరీబ్ కళ్యాణ్ ప్యాకేజీ కింద, మహిళా జన్ ధన్ యోజన లబ్ధిదారుల ఖాతాలో రూ. 500/- జమ అయ్యాయి. 2020 ఏప్రిల్ నెలకు గాను ఈ డబ్బు ఇవ్వబడింది. అసౌకర్యం కలగకుండా ఉండేందుకు మీ బ్రాంచి / బ్యాంకు మిత్ర ని రేపు / ......... తేదీన సంప్రదించండి. క్షేమంగా ఉండండి. ఆరోగ్యంగా ఉండండి."
పైన పేర్కొన్న ఎస్ఎంఎస్ సందేశంతో పాటు, స్థానిక ప్రచార మాధ్యమాల ద్వారా కూడా విస్తృతంగా ప్రచారం చేసి నగదును ఎప్పుడైనా పొందవచ్చనే సందేశం చేరవేయాలి. తక్షణమే నగదును ఉపసంహరించుకోవాలి అనుకుంటే పైన పేర్కొన్న షెడ్యూల్ ప్రకారం బ్యాంకు బ్రాంచి కి గాని బి.సి వద్దకు కానీ వెళ్లాల్సి ఉంటుంది. ఇక్కడ ముఖ్యమైన విషయం ఏమిటంటే ఒక పద్ధతి ప్రకారం, సామజిక దూరం పాటిస్తూ డబ్బును లబ్దిదారులకు పంపిణీ చేయడానికే నిర్దిష్ట షెడ్యూల్ ను నిర్ణయించారు.
ఈ నేపథ్యంలో, రాష్ట్ర స్థాయి బ్యాంకర్ల కమిటీ  కన్వీనర్లు వెంటనే రాష్ట్ర ప్రభుత్వాలను సంప్రదించి, ప్రణాళికను వారికి తెలియజేయాలని ఆర్ధిక శాఖ సూచన. బ్యాంకు శాఖలు, బిసి కియోస్క్లు, ఎటిఎంలలో తగిన భద్రతా ఏర్పాట్ల కోసం వారి సహకారం పొందాలని ఆదేశించారు. లబ్ధిదారులకు డబ్బును క్రమబద్ధంగా పంపిణీ చేయడంలో, స్థానికంగా ప్రచారం చేయడంలో బ్యాంకుకు సహకారం ఇవ్వడానికి జిల్లా పరిపాలన, పోలీసు అధికారులకు తగిన సూచనలను జారీ చేయాలని రాష్ట్ర ప్రభుత్వాన్ని విజ్ఞప్తి చేసారు.
అన్ని ప్రభుత్వ, ప్రైవేటు రంగ బ్యాంకుల అధిపతులు ఈ విషయంలో బ్రాంచి అధికారులు, బిజినెస్ కరస్పాండెంట్లకు తగిన సూచనలు ఇవ్వాలని కోరారు.
ప్రధాన మంత్రి కార్యాలయం
మయన్మార్ యొక్క స్టేట్ కౌన్స్ లర్ దావ్ ఆంగ్ సాన్ సూ కీ కి మరియు ప్రధాన మంత్రి కి మధ్య టెలిఫోన్ ద్వారా జరిగిన సంభాషణ
మయన్మార్ యొక్క స్టేట్ కౌన్స్ లర్ దావ్ ఆంగ్ సాన్ సూ కీ తో ప్రధాన మంత్రి శ్రీ నరేంద్ర మోదీ 2020వ సంవత్సరం ఏప్రిల్ 30వ తేదీ న టెలిఫోన్ లో మాట్లాడారు.
ఉభయ నేత లు వారి వారి దేశాల లో మరియు ప్రాంతీయ స్థాయి లో కోవిడ్-19 మహమ్మారి కారణం గా తలెత్తిన పరిస్థితుల ను గురించి చర్చించారు; ఈ ప్రపంచవ్యాప్త వ్యాధి యొక్క వ్యాప్తి ని నియంత్రించడం కోసం తీసుకొంటున్న తాజా చర్యల ను ఈ సందర్భం లో ఒకరి దృష్టి కి మరొకరు తీసుకువచ్చారు.
భారతదేశం అవలంబిస్తున్న ‘నేబర్ హుడ్ ఫస్ట్ పాలిసి’లో ఒక అత్యంత మహత్వపూర్ణ స్తంభం రూపం లో మయన్మార్ పోషిస్తున్నటువంటి పాత్ర ను ప్రధాన మంత్రి శ్రీ నరేంద్ర మోదీ ప్రస్తావిస్తూ, ఆరోగ్యం మరియు ఆర్థిక రంగాల పై కోవిడ్-19 యొక్క ప్రభావాన్ని తగ్గించడం లో మయన్మార్ కు వీలయిన అన్ని విధాలు గా సహాయాన్ని అందించడానికి భారతదేశం సిద్ధం గా ఉందని తెలిపారు.
భారతదేశం లో ఉంటున్న మయన్మార్ పౌరుల కు భారత ప్రభుత్వం పక్షాన సాధ్యమైన అన్ని విధాలు గాను మద్దతు ను ఇవ్వగలమంటూ ప్రధాన మంత్రి శ్రీ నరేంద్ర మోదీ హామీ ని ఇచ్చారు; అంతేకాక, మయన్మార్ లోని భారతీయ పౌరుల కు మయన్మార్ అధికారి వర్గం అందిస్తున్న సహకారానికి గాను స్టేట్ కౌన్స్ లర్ కు ఆయన ధన్యవాదాలు తెలిపారు.
కోవిడ్-19 తో ఎదురవుతున్న వర్తమాన సవాళ్లు మరియు భవిష్యత్తు కాలం లో కూడా ఆ విశ్వమారి రువ్వబోయే సవాళ్ల ను పరిష్కరించుకోవడం కోసం ఇరు పక్షాలు కలసికట్టుగా కృషి చేయాలని, పరస్పరం సంప్రదింపులు జరుపుకొంటూ ఉండాలన్న అంశాల లో ఇద్దరు నేత లు వారి యొక్క సమ్మతి ని వ్యక్తం చేశారు.
(
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
ఎల్ఎస్డిని నియంత్రించడానికి చేసిన ఏర్పాట్లపై చర్చించిన కేంద్రమంత్రి పర్షోత్తమ్ రూపాలా
పంజాబ్, హర్యానా రాష్ట్రాలతో జరిగిన సమీక్షా సమావేశాల్లో పశువులకు వ్యాక్సిన్ లభ్యతపై చర్చ
చండీగఢ్లో కేంద్ర మత్స్య, పశుసంవర్ధక మరియు పాడిపరిశ్రమ శాఖ మంత్రి శ్రీ పర్షోత్తమ్ రూపాలా, పశుసంవర్ధక, మత్స్య & పాడిపరిశ్రమ అభివృద్ధి మంత్రి శ్రీ లల్జిత్ సింగ్ భుల్లర్తో కలిసి సమీక్షా సమావేశం నిర్వహించారు. హర్యానాలోని మత్స్య, పశుసంవర్ధక మరియు పాడి పరిశ్రమల మంత్రి శ్రీ జై ప్రకాష్ దలాల్, హర్యానా గో సేవా ఆయోగ్ మరియు హర్యానా లైవ్స్టాక్ డెవలప్మెంట్ బోర్డ్ చైర్మన్లతో ప్రత్యేకంగా సమావేశమై పశువులలో లంపి స్కిన్ అంటువ్యాధి సోకిన కారణంగా ప్రబలంగా ఉన్న పరిస్థితిని సమీక్షించారు. వ్యాక్సిన్ మరియు దాని నివారణకు రాష్ట్ర ప్రభుత్వాలు ఏర్పాట్లు చేస్తున్నాయి.
లంపి స్కిన్ వ్యాధితో బాధపడుతున్న జంతువులు ఉన్న జిల్లాల్లో ముందుగా రింగ్ వ్యాక్సినేషన్ చేయాలని, తద్వారా ఇతర జిల్లాల్లో ఈ వ్యాధి వ్యాప్తిని అరికట్టవచ్చని శ్రీ రూపాల అన్నారు. వ్యాధితో బాధపడుతున్న జంతువులను వేరు చేయడం ద్వారా క్షేత్రస్థాయిలో కృషి చేయాల్సిన అవసరం ఉందని, అప్పుడే ఇతర జంతువులను వ్యాధి నుండి సురక్షితంగా ఉంచగలమని ఆయన అన్నారు.
ఇప్పటి వరకు హర్యానాలోని 8 జిల్లాలు ఈ వ్యాధి నుంచి విముక్తి పొందాయని, ఈ జిల్లాల్లో ఒక్క కేసు కూడా నమోదు కాలేదని కేంద్ర మంత్రికి సమాచారం అందించారు. బయో సెక్యూరిటీ, జంతువుల కదలికలను నియంత్రించడం మరియు రింగ్ వ్యాక్సినేషన్ ద్వారా వ్యాధి మరింత వ్యాప్తి చెందకుండా నిరోధించడానికి కేంద్ర ప్రభుత్వం జారీ చేసిన మార్గదర్శకాలను అనుసరించాలని ఆయన రాష్ట్ర ప్రభుత్వాన్ని ఆదేశించారు.
గోట్ పాక్స్ టీకా ధరలను రాష్ట్ర వ్యాప్తంగా ఏకీకృతంగా ఉంచడంపై చర్చించారు. అవసరమైన చర్యలు తీసుకుంటామని కేంద్రమంత్రి హామీ ఇచ్చారు. టీకాలు తగినంత సరఫరా చేయాలనే డిమాండ్పై కేంద్ర మంత్రి స్పందిస్తూ, రెండు రాష్ట్రాల అవసరాలకు అనుగుణంగా ఉత్పత్తిని పెంచడానికి వ్యాక్సిన్ తయారీదారులతో శాఖ సంప్రదింపులు జరుపుతోందని సూచించారు.
జబ్బుపడిన జంతువులకు ఐసోలేషన్ సౌకర్యాలు కల్పించడంపై కేంద్ర మంత్రి మాట్లాడారు. జబ్బుపడిన జంతువులకు మూలికా మరియు హోమియోపతి మందులను ఉపయోగించడంపై ఆయన ఉద్ఘాటించారు. కేంద్ర ప్రభుత్వం జారీ చేసిన మార్గదర్శకాల ప్రకారం ఈ వ్యాధి వ్యాప్తి చెందకుండా నిరోధించడానికి ఇతర చర్యలను వివరంగా చర్చించారు. హర్యానాలోని మత్స్య, పశుసంవర్థక శాఖల ఇతర పథకాల పురోగతిని కూడా మంత్రి సమీక్షించారు.
ప్రధాన మంత్రి కార్యాలయం
మైక్రోసాఫ్ట్ కార్పొరేశన్ చైర్మన్ మరియు సిఇఒ శ్రీ సత్య నాదెళ్ళ తో సమావేశమైన ప్రధానమంత్రి
ప్రధాన మంత్రి శ్రీ నరేంద్ర మోదీ మైక్రోసాఫ్ట్ కార్పొరేశన్ చైర్ మన్ మరియు ముఖ్య కార్యనిర్వహణ అధికారి  శ్రీ సత్య నాదెళ్ళ తో సమావేశమయ్యారు. సాంకేతిక విజ్ఞానం లోను, నూతన ఆవిష్కరణల రంగం లోను భారతదేశం వేస్తున్నటువంటి ముందడుగు లు సాంకేతిక విజ్ఞానం నాయకత్వం లో వృద్ధి తాలూకు యుగాన్ని ప్రవేశపెడుతున్నాయి అని ప్రధాన మంత్రి అన్నారు.
ప్రధాన మంత్రి ఒక ట్వీట్ లో -
‘‘శ్రీ @satyanadella , మీతో భేటీ అయినందుకు సంతోషం గా ఉంది. సాంకేతిక విజ్ఞానం మరియు నూతన ఆవిష్కరణల రంగం లో భారతదేశం వేస్తున్నటువంటి ముందంజ లు సాంకేతిక విజ్ఞానం నేతృత్వం లోని వృద్ధి యుగం లోకి నడిపిస్తున్నాయి. మా దేశ యువతరం అనేకమైన ఆలోచనల తో తొణికిసలాడుతున్నది; ఆ ఆలోచనల కు భూగ్రహాన్ని పరివర్తన చెందించే శక్తి ఉంది.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
152.89 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 92 లక్షలకు పైగా డోసులు నిర్వహణ
ప్రస్తుత రికవరీ రేటు 96.36%
గత 24 గంటల్లో నమోదయిన కొత్త కేసులు 1,68,063
దేశవ్యాప్త క్రియాశీల కేసుల సంఖ్య 8,21,446
వారపు పాజిటివిటీ రేటు 8.85%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 92 లక్షలకుపైగా  డోసులతో కలిపి, 152.89 కోట్ల  డోసులను టీకా కార్యక్రమం అధిగమించింది. 1,63,81,175 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,89,162
|
|
రెండో డోసు
|
|
97,49,504
|
|
ప్రికాషన్ డోసు
|
|
5,19,604
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,87,535
|
|
రెండో డోసు
|
|
1,69,87,318
|
|
ప్రికాషన్ డోసు
|
|
2,01,205
|
|
15-18 ఏళ్ల వారు
|
|
మొదటి డోసు
|
|
2,62,35,531
|
|
18-44 ఏళ్ల వారు
|
|
మొదటి డోసు
|
|
51,64,88,421
|
|
రెండో డోసు
|
|
35,52,58,150
|
|
45-59 ఏళ్ల వారు
|
|
మొదటి డోసు
|
|
19,64,00,931
|
|
రెండో డోసు
|
|
15,70,66,390
|
|
60 ఏళ్లు పైబడినవారు
|
|
మొదటి డోసు
|
|
12,24,27,789
|
|
రెండో డోసు
|
|
9,85,94,887
|
|
ప్రికాషన్ డోసు
|
|
2,63,867
|
|
మొత్తం ప్రికాషన్ డోసులు
|
|
9,84,676
|
|
మొత్తం డోసులు
|
|
1,52,89,70,294
గత 24 గంటల్లో 69,959 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,45,70,131 కు పెరిగింది.
దేశవ్యాప్త రికవరీ రేటు 96.36 శాతానికి చేరింది.
గత 24 గంటల్లో 1,68,063 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 8,21,446. ఇది మొత్తం కేసుల్లో 2.29 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 15,79,928 పరీక్షలు చేశారు. దేశవ్యాప్తంగా ఇప్పటివరకు 69.31 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 8.85 శాతంగా ఉంది. రోజువారీ పాజిటివిటీ రేటు 10.64 శాతంగా నమోదైంది.
ప్రధాన మంత్రి కార్యాలయం
రోమ్ కు చేరుకొన్న ప్రధాన మంత్రి
ప్రధాన మంత్రి శ్రీ నరేంద్ర మోదీ పదహారో జి-20 శిఖర సమ్మేళనాని కి హాజరు కావడం కోసం రోమ్ కు విచ్చేశారు.
ప్రధాన మంత్రి కి ఇటలీ ప్రభుత్వం లోని సీనియర్ అధికారుల తో పాటు ఇటలీ లోని భారతదేశం రాయబారి స్వాగతం పలికారు.
(
రక్షణ మంత్రిత్వ శాఖ
రక్షణ శాఖ పెన్షనర్లకు.. పించన్ల డిజిటల్ పంపిణీ 'స్పర్ష్' ద్వారా నమోదు
- డిజిటల్ వేదిక మీదకు 5.6 లక్షల మంది పెన్షనర్లు వలస
డిజిటల్ ఇండియా చొరవకు ప్రోత్సాహాన్ని అందిస్తూ.. రక్షణ శాఖ 'సిస్టమ్ ఫర్ పెన్షన్స్ అడ్మినిస్ట్రేషన్ - రక్ష' లేదా 'స్పర్ష్' ద్వారా ఆగస్టు, 2022 నెలలో పెన్షనర్లకు రూ. 3,090 కోట్లకు పైగా పించన్లను డిజిటల్ రూపంలో పంపిణీ చేసింది. ఇదే క్రమంలో ఆగస్టు 2022 నెలలో మొత్తం 5,62,946 మంది రక్షణ శాఖ పెన్షనర్లు 'స్పర్ష్' డిజిటల్ ప్లాట్ఫారమ్లోకి విజయవంతంగా వచ్చి చేరారు. దీంతో స్పర్ష్ వేదికలో చేరిన మొత్తం పెన్షనర్ల సంఖ్య 11 లక్షలకు చేరింది. ఫలితంగా ఈ వేదకిపై లబ్ధిదారుల సంఖ్య మిలియన్ మార్క్ను దాటినట్టయింది. ఇది భారతదేశంలోని మొత్తం రక్షణ శాఖ నుంచి పెన్షన్లను అందుకుంటున్న వారిలో దాదాపు 33% కావడం గమనార్హం. పెరుగుతున్న ఆవిష్కరణల ద్వారా మాత్రమే ఈ పరివర్తనాత్మక మార్పు సాధ్యమైంది. స్పర్ష్ అనేది పెన్షన్ క్లెయిమ్లను ప్రాసెస్ చేసే వెబ్ ఆధారిత వ్యవస్థ. ఎటువంటి బాహ్య మధ్యవర్తి లేకుండా నేరుగా రక్షణ శాఖ తన పెన్షనర్లకు బ్యాంక్ ఖాతాలలో పెన్షన్ను జమ చేస్తుంది. 2020-21 ఆర్థిక సంవత్సరంలో కేవలం రూ. 57 కోట్లకు పరిమితమైన ఈ తరహా పంపిణీ.. 2021-22 ఆర్థిక సంవత్సరంలో రూ. 11,600 కోట్లకు చేరింది. మేటి వృద్ధిని నమోదు చేసింది. డిఫెన్స్ అకౌంట్స్ డిపార్ట్మెంట్ అనేది ప్రాజెక్ట్ స్పర్ష్ యొక్క నోడల్ ఇంప్లిమెంటింగ్ ఏజెన్సీ. ఇది 3000 పెన్షన్ ప్రారంభ, మంజూరు మరియు పంపిణీ ఏజెన్సీలను ఏకీకృతం చేస్తుంది. ఇది పెన్షనర్ వెరిఫికేషన్ యొక్క డిజిటల్ ప్రక్రియ నుండి ఫిర్యాదుల పరిష్కారానికి సంబంధించిన రియల్ టైమ్ ట్రాకింగ్ వరకు - అనుభవజ్ఞుల ద్వార ఇంటి వద్దకే పెన్షన్ సేవలను అందిస్తోంది.
రహదారి రవాణా, హైవేల మంత్రిత్వ శాఖ
చెల్లని లేదా పని చేయని ఫ్యాస్ట్ట్యాగ్ కలిగి ఉన్న వాహనాల వారి నుంచి రెండు రెట్ల టోల్ ఫీజు వసూలు
రోడ్డు రవాణా మరియు రహదారుల మంత్రిత్వ శాఖ ఈ నెల 15న, జీఎస్ఆర్ 298 -ఈ అను నోటిఫికేషన్ను జారీ చేసింది. జాతీయ రవాణా రుసుము  నిబంధనలు, 2008 లో సవరణకు గాను తాజా నోటిఫికేషన్ జారీ చేయబడింది. దీని ప్రకారం
(ఫాస్ట్ ట్యాగ్ లేకుండా టోల్ ఫీజు ప్లాజాల యొక్క “ఫాస్ట్ ట్యాగ్ లేన్” లోకి ప్రవేశించే వాహనాల వారి నుంచి ఆ వర్గం వాహనాలకు నిర్దేశించిన రుసుముకు రెండు రెట్ల సమానమైన రుసుము చెల్లించాల్సి ఉంటుంది. ఈ సవరణకు ముందు వాహనానికి ఫాస్ట్ ట్యాగ్ లేకుండానే ప్రత్యేకమైన ఫాస్ట్టాగ్ లేన్లోకి ప్రవేశిస్తే ఆ వాహనందారు వినియోగదారు ఫీజు ప్లాజాలో దాదాపు రెండుమార్లు టోల్ పీజును చెల్లించాల్సి ఉండేది.
ప్రధాన మంత్రి కార్యాలయం
రాజస్థాన్ లోని జాలౌర్ లో జరిగిన రహదారి దుర్ఘటన లో ప్రాణనష్టంవాటిల్లినందుకు సంతాపం తెలిపిన ప్రధాన మంత్రి
రాజస్థాన్ లోని జాలౌర్ లో ఒక రహదారి దుర్ఘటన లో ప్రాణనష్టం జరిగినందుకు శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ఈ దు:ఖదాయకమైన నష్టాన్ని భరించే శక్తి ని బాధిత కుటుంబాల కు ఆ ఈశ్వరుడు అందించాలంటూ ప్రధాన మంత్రి ప్రార్థించారు.
ప్రధాన మంత్రి కార్యాలయం  ఒక ట్వీట్ లో -
‘‘ రాజస్థాన్ లోని జాలౌర్ లో జరిగిన రహదారి దుర్ఘటన అత్యంత దుఃఖదాయకం గా ఉంది. ఈ దుర్ఘటన లో ప్రాణాల ను కోల్పోయిన వ్యక్తుల యొక్క దగ్గరి సంబంధికుల నేను నా సంతాపాన్ని వ్యక్తం చేస్తున్నాను. ఈ దుఃఖ ఘడియ లో వారికి ఆ ఈశ్వరుడు సంయమన శక్తి ని ప్రసాదించు గాక: ప్రధాన మంత్రి @narendramodi ” అని పేర్కొంది.
ప్రధాన మంత్రి కార్యాలయం
ఉగ్రవాదాన్ని ఎదుర్కోవడం కోసం ఆర్థిక సహాయం అనే అంశం పై మూడవ ‘నో మనీ ఫార్ టెర్రర్’ మంత్రుల స్థాయి సమావేశం లో నవంబర్ 18వ తేదీ నాడు ప్రారంభోపన్యాసం చేయనున్నప్రధాన మంత్రి
ఉగ్రవాదాన్ని ఎదుర్కోవడం కోసం ఆర్థిక సహాయం అనే అంశం పై ఉగ్రవాదం కోసం ఎటువంటి ధనం లభించదు  పేరిట మంత్రుల స్థాయి మూడో సమ్మేళనం నవంబర్ 18వ తేదీ నాడు ఉదయం పూట 9:30 గంటల కు న్యూ ఢిల్లీ లో హోటల్ తాజ్ పేలిస్ లో జరగనుండగా ఆ కార్యక్రమం లో ప్రధాన మంత్రి శ్రీ నరేంద్ర మోదీ పాల్గొని ప్రారంభోపన్యాసాన్ని ఇవ్వనున్నారు.
నవంబర్ 18వ, 19వ తేదీల లో జరుగనున్న రెండు రోజుల సమ్మేళనం ఉగ్రవాదాని కి వ్యతిరేకం గా ఆర్థిక సహాయం పై ప్రస్తుత అంతర్జాతీయ స్థాయి లో తీసుకొంటున్న చర్యల యొక్క ప్రభావశీలత తో పాటు గా సరికొత్త గా ఎదురవుతున్న సవాళ్ళ ను పరిష్కరించడం కోసం అవసరపడే చర్యల విషయం లో కూడా చర్చలు జరపడానికి సమావేశం లో పాలుపంచుకొనే దేశాలు మరియు సంస్థల కు ఒక విశిష్టమైన వేదిక ను సమకూర్చనుంది. ఈ సమ్మేళనం ఏప్రిల్ 2018 ఏప్రిల్ లో పేరిస్ లో మరియు 2019 నవంబర్ లో మెల్ బర్న్ లో నిర్వహించిన రెండు సమ్మేళనాల యొక్క అనుభవం మరియు ఉపదేశాల వెలుగు లో ముందుకు పోనున్నది. అంతేకాక, ఉగ్రవాదుల కు ద్రవ్య సహాయాన్ని అందకుండా చేయడానికి మరియు తమ కార్యప్రణాళికల ను అమలుపరచే క్రమం లో అనుమతి పొందే అధికార క్షేత్రాల కు చేరుకొనే సౌలభ్యం కోసం ప్రపంచ వ్యాప్త సహకారాన్ని పెంపొందింపచేసే దిశ లో సంప్రదింపులను జరపనుంది. ఈ సమ్మేళనం లో ప్రపంచం నలు మూలల నుండి మంత్రులు, బహుళ పక్ష సంస్థల ప్రముఖులు, ఇంకా ఫినాన్శల్ ఏక్శన్ టాస్క్ ఫోర్స్  ప్రతినిధిమండలి యొక్క ప్రముఖులు కలుపుకొని దాదాపు గా 450 మంది పాలుపంచుకోనున్నారు.
సమ్మేళనం జరిగే క్రమం లో, నాలుగు సమావేశాల లో చర్చోపచర్చల ను కొనసాగించడం జరుగుతుంది. ఈ నాలుగు సమావేశాలు ‘ఉగ్రవాదం మరియు ఉగ్రవాద సంబంధి ఆర్థిక సహాయం లో ప్రపంచ వ్యాప్తం గా నెలకొన్న ధోరణులు’, ‘ఉగ్రవాదం కోసం నిధుల ను ఔపచారిక మరియు అనౌపచారిక చానల్స్ ను ఉపయోగించడం’, ‘సరికొత్త గా ఉనికి లోకి వస్తున్నటువంటి సాంకేతికత లు మరియు ఉగ్రవాద సంబంధి ఆర్థిక సహాయం’, ఇంకా ‘ఉగ్రవాదుల కు ఆర్థిక సహాయం లభించకుండా చూడడం లో ఎదురయ్యే సవాళ్ళ ను పరిష్కరించడానికి ఉద్దేశించినటువంటి అంతర్జాతీయ సహకారం’ పై కేంద్రీకృతం కానున్నాయి.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
కేంద్ర మత్స్య, పశుసంవర్ధక, పాడి పరిశ్రమల శాఖ మంత్రి శ్రీ పర్షోత్తం రూపాల నేతృత్వంలోని ఉన్నత స్థాయి ప్రతినిధి బృందం, మత్స్య, పశుసంవర్ధక, పాడి పరిశ్రమ శాఖ సహాయ మంత్రి డాక్టర్ ఎల్. మురుగన్తో పాటు ఆగస్టు 21 నుండి 24 ఆగస్టు, 2023 వరకు నార్వేలో పర్యటన
ఫిషరీస్, ఆక్వాకల్చర్ రంగంలో భారతదేశం, నార్వే మధ్య ద్వైపాక్షిక సహకారాన్ని బలోపేతం చేయడం ఈ పర్యటన ప్రధాన లక్ష్యం.
కేంద్ర మత్స్య, పశుసంవర్ధక, పాడిపరిశ్రమ శాఖ మంత్రి శ్రీ పర్షోత్తం రూపాల నేతృత్వంలోని ఉన్నత స్థాయి ప్రతినిధి బృందం, మత్స్య, పశుసంవర్ధక, పాడిపరిశ్రమ శాఖ సహాయ మంత్రి డాక్టర్ ఎల్. మురుగన్తో కలిసి ఆగస్టు 21 నుండి 24 ఆగస్టు, 2023 వరకు నార్వేలో పర్యటించనున్నారు. ప్రతినిధి బృందంలో జాయింట్ సెక్రటరీ , మత్స్య శాఖకు చెందిన ఇతర సీనియర్ అధికారులు కూడా ఉంటారు.
మార్చి, 2010లో ఇరు దేశాలు సంతకం చేసిన అవగాహన ఒప్పందం ప్రకారం భారతదేశం, నార్వే మధ్య మత్స్య, ఆక్వాకల్చర్ రంగంలో ద్వైపాక్షిక సహకారాన్ని బలోపేతం చేయడం ఈ పర్యటన ప్రధాన లక్ష్యం. ప్రతినిధి బృందం నార్వే ఫిషరీస్, ఓషన్ పాలసీ మంత్రితో ద్వైపాక్షిక చర్చలు జరుపుతుంది.
2023 ఆగస్టు 22 నుండి 24 వరకు నార్వేలోని ట్రాండ్హైమ్లో జరిగే ద్వైవార్షిక ఆక్వాకల్చర్ ఎగ్జిబిషన్, ట్రేడ్ ఫెయిర్ అయిన ఆక్వా నార్ 2023కి కూడా ప్రతినిధి బృందం హాజరవుతుంది, ఇది ఆక్వాకల్చర్ టెక్నాలజీ, ఇన్నోవేషన్ కోసం ప్రపంచంలోనే అతిపెద్ద వాణిజ్య ప్రదర్శనలలో ఒకటి. ఎగ్జిబిషన్ స్థిరమైన, లాభదాయకమైన ఆక్వాకల్చర్ కోసం తాజా పరిణామాలు, పరిష్కారాలను ప్రదర్శిస్తుంది. చేపల ఆరోగ్యం, ఫీడ్, జన్యుశాస్త్రం, పరికరాలు, ప్రాసెసింగ్, మార్కెటింగ్ వంటి ఫిషరీస్ ఆక్వాకల్చర్ విభిన్న అంశాలలో నైపుణ్యం కలిగిన వివిధ నార్వేజియన్ ఎంటర్ప్రైజెస్తో ప్రతినిధి బృందం సమావేశాలు నిర్వహిస్తుంది.
ఫిషింగ్ ఓడలు, ఫిషింగ్ హార్బర్లు, హేచరీలు, కేజ్ ఫామ్లు, సీఫుడ్ ప్రాసెసింగ్ యూనిట్లు వంటి ఫిషరీస్, ఆక్వాకల్చర్కు సంబంధించి నార్వేలోని అత్యాధునిక సౌకర్యాలను కూడా ప్రతినిధి బృందం సందర్శిస్తుంది. ప్రతినిధి బృందం ఈ రంగాలలో సహకారం, పెట్టుబడి అవకాశాలను అన్వేషిస్తుంది.
ఈ ప్రతినిధి బృందం నార్వేలోని భారతీయ ప్రవాసులతో కూడా చర్చిస్తుంది. మత్స్య రంగంలో భారత ప్రభుత్వం కార్యక్రమాలు, విజయాలను వారికి తెలియజేస్తుంది వారి సలహాలు, అభిప్రాయాన్ని కోరుతుంది.
ఈ పర్యటన మత్స్య రంగంలో భారతదేశం, నార్వే మధ్య పరస్పర అవగాహన, ద్వైపాక్షిక సహకారాన్ని మెరుగుపరుస్తుందని, భవిష్యత్తులో భాగస్వామ్యం ద్వారా గణనీయమైన అభివృద్ధికి మార్గం సుగమం చేస్తుందని భావిస్తున్నారు.
బొగ్గు మంత్రిత్వ శాఖ
ఎన్ఎల్సీ ఇండియా లిమిటెడ్ కొత్త పునర్వవస్థీకరణ & పునరావాస విధానాన్ని ప్రారంభించిన మంత్రి శ్రీ ప్రహ్లాద్ జోషి
- ప్రాజెక్ట్ ప్రభావిత కుటుంబాల సౌకర్యాలను మెరుగుపరిచేందుకు ఇది దోహదం చేస్తోందన్న మంత్రి
బొగ్గు మంత్రిత్వ శాఖ ఆధ్వర్యంలోని నవరత్న ప్రభుత్వ రంగ సంస్థ అయిన ఎన్ఎల్సీ ఇండియా లిమిటెడ్ గత ఆరు దశాబ్దాల పనితీరుతో భారతదేశ ఇంధన భద్రతకు భరోసా ఇవ్వడంలో కీలక పాత్ర పోషిస్తోందని కేంద్ర బొగ్గు, గనులు మరియు పార్లమెంటరీ వ్యవహారాల మంత్రి శ్రీ ప్రహ్లాద్ జోషి అన్నారు. ఎన్ఎల్సీఐఎల్ గనుల ప్రాంతంలోని భూ యజమానులకు వర్తించేలా నూతన
పునర్వవస్థీకరణ & పునరావాస విధానాన్ని  మంత్రి వర్చువల్ విధానంలో ప్రారంభించారు. బాధిత ప్రజలకు అందుబాటులో ఉన్న బహుళ ఎంపికలతో చాలా సౌకర్యవంతమైన పునరావాస విధానాన్ని రూపొందించడంలో ఎన్ఎల్సీఐఎల్ మరియు తమిళనాడు ప్రభుత్వాలు చేస్తున్న చర్యలను ప్రశంసిస్తూ బాధిత గ్రామస్తులకు న్యాయమైన, పారదర్శకనె ప్రక్రియ ఆధారంగా పరిహారం అందేలా చర్యలు తీసుకోనున్నట్టుగా మంత్రి శ్రీ జోషి హామీ ఇచ్చారు. ప్రాజెక్టు ప్రభావిత కుటుంబాలకు చాలా మెరుగైన సౌకర్యాలు కల్పించేందుకు కొత్త విధానంలో నిబంధనలు ఉన్నాయని మంత్రి తెలిపారు. స్కిల్ ఇండియా మిషన్ కింద యువతకు నైపుణ్యాభివృద్ధిని అందించేందుకు తమిళనాడు ప్రభుత్వంతో ఎన్ఎల్సీఎల్ ఎంవోయూ కుదుర్చుకున్నట్లు శ్రీ జోషి సూచించారు. కొత్త ఆర్ఆర్ పాలసీ సుస్థిర జీవనోపాధికి మార్గం సుగమం చేస్తుందని మరియు ప్రతి గ్రామాన్ని ఆత్మ నిర్భర్గా మారుస్తుందని మంత్రి పేర్కొన్నారు. ఈ కార్యక్రమంలో భాగంగా వర్చువల్ విధానంలో మంత్రి ప్రసంగిస్తూ, బొగ్గు, గనులు మరియు రైల్వేల శాఖ సహాయ మంత్రి శ్రీ రావుసాహెబ్ పాటిల్ దన్వే మాట్లాడుతూ కొత్త విధానం గ్రామస్తులకు ప్రయోజనం చేకూర్చడమే కాకుండా ఎన్ఎల్సీఐఎల్ ద్వారా ఇంధన ఉత్పత్తిని మరింత పెంచడానికి కూడా ఇది దారి తీస్తుందని అన్నారు.
ఈ కార్యక్రమంలో తమిళనాడుకు చెందిన వ్యవసాయ, రైతు సంక్షేమ శాఖ మంత్రి శ్రీ ఎం.ఆర్.కె.పన్నీర్ సెల్వం, కార్మిక సంక్షేమ శాఖ మంత్రి శ్రీ సి.వి.గణేశన్ కూడా ఈ కార్యక్రమానికి హాజరయ్యారు. గ్రామస్తులకు ప్రయోజనం చేకూర్చేలా కొత్త విధానాన్ని సమర్థవంతంగా అమలు చేయాలని ఎన్ఎల్సీఐఎల్ను కోరారు. స్థానిక ఎంపీలు, ఎమ్మెల్యేలు, బొగ్గు మంత్రిత్వ శాఖ సీనియర్ అధికారులు, ఎన్ఎల్సీఎల్, గ్రామస్తులు కూడా ఈ కార్యక్రమానికి హాజరయ్యారు. సామాజిక బాధ్యత కలిగిన కార్పొరేట్ సంస్థగా
ఎన్ఎల్సీ వాటాదారుల సంక్షేమాన్ని పరిష్కరించడానికి చురుకైన చర్యలను చేపడుతోంది, ముఖ్యంగా ప్రభావితమైన ప్రజలను
పునర్వవస్థీకరణ & పునరావాస కార్యక్రమాల ద్వారా వివిధ కార్యక్రమాలను చేపడుతోంది. సీఎస్ఆర్ పథకాలతో పాటు పలు నైపుణ్యాభివృద్ధి, నీటి వనరుల పెంపుదల వంటిఅనేక ఇతర చర్యలు వంటి సంక్షేమ కార్యక్రమాలను చేస్తోంది. ఎన్ఎల్సీఐఎల్
తమిళనాడులో 1956లో లిగ్నైట్ మైనింగ్ మరియు లిగ్నైట్ ఆధారిత విద్యుత్ ఉత్పత్తిలో తన కార్యకలాపాలను ప్రారంభించింది.
ఆరు దశాబ్దాలకు పైగా కాలంలో, కంపెనీ బొగ్గు ఆధారిత విద్యుత్ ఉత్పత్తి, పునరుత్పాదక శక్తి ప్రధానంగా సోలార్ మరియు బొగ్గు గనుల తవ్వకాలుకూ విస్తరించింది. ఈ ప్రక్రియలో, కంపెనీ 50.60 ఎంటీపీఏ మైనింగ్ మరియు 6,061 మెగా వాట్ల విద్యుత్ ఉత్పాదక సామర్థ్యంతో భారత దేశ వ్యాప్తంగా ఉనికిని సాధించింది.
ఆర్థిక మంత్రిత్వ శాఖ
దిల్లీ, ఎన్సీఆర్, హర్యానాలో ఆదాయపన్ను విభాగం సోదాలు
డబ్బులు తీసుకుని మధ్యవర్తిత్వం చేసి రాజీలు కుదిర్చే ఓ ప్రముఖ న్యాయవాది కేసులో, ఆదాయపన్ను విభాగం సోదాలు చేపట్టింది. రాజీలు కుదిర్చి, క్లయింట్ల నుంచి అతను భారీగా డబ్బులు తీసుకుంటున్నట్లు అనుమానిస్తున్నారు. దిల్లీ, ఎన్సీఆర్, హర్యానాలోని 38 చోట్ల తనిఖీలు జరిగాయి.
సోదాల్లో, అధికారులు రూ.5.5 కోట్లను స్వాధీనం చేసుకుని, 10 లాకర్లు జప్తు చేశారు. గత కొన్నేళ్లుగా లెక్కల్లో చూపని డబ్బు అక్రమ లావాదేవీలు, పెట్టుబడుల పత్రాలు లభించాయి. అతని సహచరులైన ఫైనాన్సర్లు, బిల్డర్లకు చెందిన అక్రమ లావాదేవీల డిజిటల్ సమాచారం కూడా భారీగానే దొరికింది.
ఒక కేసులో, నిందితుడు తన క్లయింట్ నుంచి రూ.117 కోట్లను నగదు రూపంలో తీసుకున్నట్లు సోదాల్లో తేలింది. అయితే తాను రూ.21 కోట్లను చెక్ రూపంలో పొందినట్లు అతను లెక్కల్లో చూపాడు. మరో కేసులో, ఓ మౌలిక సదుపాయాలు, ఇంజినీరింగ్ సంస్థ నుంచి నిందితుడు రూ.100 కోట్లకుపైగా తీసుకున్నాడు. ఓ ప్రభుత్వ రంగ సంస్థతో సదరు సంస్థకున్న వివాదానికి సంబంధించిన కేసులో ఈ మొత్తం పొందాడు.
నివాస, వాణిజ్య ఆస్తుల కొనుగోళ్లు, పాఠశాలల ట్రస్టుల స్వాధీనానికి ఈ అక్రమ నగదును నిందితుడు పెట్టుబడిగా పెట్టాడు. గత రెండేళ్లలో ఖరీదైన ప్రాంతాల్లోని వివిధ ఆస్తుల్లో 100 కోట్ల రూపాయలకు మించి నగదు రూపంలో పెట్టుబడిగా పెట్టినట్లు ఆధారాలు లభించాయి. నిందితుడితోపాటు అతని సహచరులు కూడా వివిధ పాఠశాలలు, ఆస్తులు కొన్నట్లు, ఇందుకోసం 100 కోట్ల రూపాయలకుపైగా నగదు రూపంలో చెల్లించినట్లు తేలింది. కొన్ని కోట్ల రూపాయలను చిన్న మొత్తాల రూపంలోనూ నిందితుడు తీసుకున్నాడు. ఈ కేసులో ఇంకా విచారణ కొనసాగుతోంది.
నౌకారవాణా మంత్రిత్వ శాఖ
తొలి సముద్ర ప్రయోగం కోసం బయలుదేరిన స్వదేశీ విమాన వాహక నౌక ‘విక్రాంత్’
ప్రధానమంత్రి ప్రారంభించిన మేక్ ఇన్ ఇండియా, ఆత్మ నిర్భర్ భారత్ కు నిదర్శనంగా వర్ణించిన శ్రీ సోనోవాల్
స్వదేశంలో నిర్మించిన అత్యంత క్లిష్టమైన యుద్ధనౌక ‘విక్రాంత్’ సముద్ర ప్రయోగం కోసం బయలుదేరడం పట్ల కేంద్ర రేవులు, షిప్పింగ్, జలమార్గాల శాఖ మంత్రి శ్రీ సర్బానంద సోనోవాల్ హర్షం వ్యక్తం చేశారు. భారత నావికా దళం కోసం కొచ్చిన్ షిప్ యార్డ్ 'విక్రాంత్'ను పూర్తి స్వదేశీ పరిజ్ఞానంతో నిర్మించింది. అత్యంత క్లిష్టమైన నౌకను దేశంలో రూపొందించి నిర్మించడం ఇదే తొలిసారి అని శ్రీ సోనోవాల్ పేర్కొన్నారు. ప్రధాన మంత్రి శ్రీ నరేంద్ర మోదీ మేక్ ఇన్ ఇండియా మరియు ఆత్మ నిర్భర్ భారత్ కార్యక్రమాలకు ఇది నిజమైన ప్రతిబింబమని ఆయన అన్నారు. దేశం గర్వపడేలా చేసిన కొచ్చిన్ షిప్యార్డ్ భారత నౌకాదళాలను మంత్రి అభినందించారు.
విక్రాంత్ చోదక వ్యవస్థ, నావిగేషన్, కమ్యూనికేషన్ తో పాటు నౌక లోని ఇతర పరికరాలు, భాగాల పనితీరును ప్రయోగ దశలో కఠిన పరిస్థితుల మద్య పరీక్షిస్తారు. హార్బర్ లో అన్ని పరీక్షలను పూర్తి చేసుకున్న 'విక్రాంత్' సముద్ర పరీక్షలకు బయలు దేరింది. కోవిడ్-19 సమయంలో నౌక నిర్మాణాన్ని పూర్తి చేసి పరీక్షలకు సిద్ధం చేయడం దేశం సాధించిన విజయాల్లో ఒక మైలురాయిగా నిలిచి పోతుంది. భారతదేశంలో ప్రభుత్వ రంగ సంస్థల్లో అతి పెద్ద షిప్ యార్డ్ అయిన కొచ్చిన్ షిప్ యార్డ్ కేంద్ర రేవులు, షిప్పింగ్, జలమార్గాల మంత్రిత్వ శాఖ కింద పని చేస్తున్న ఏకైక షిప్ యార్డ్. మంత్రిత్వ శాఖ సహాయ సహకారాలతో 2013 ఆగస్టు లో నిర్మాణ పనులు ప్రారంభం అయ్యాయి. విమాన వాహక యుద్ధ నౌకలను నిర్మించే శక్తి సామర్ధ్యాలు తమకు ఉన్నాయని భారత్ నిరూపించింది. యుద్ధ నౌకలను నిర్మిస్తున్న దేశాల సరసన భారతదేశం నిలబడింది.
విమాన వాహక నౌక ప్రాథమిక డిజైన్ ను భారత నౌకాదళానికి చెందిన ఇండియన్ నేవీ డైరెక్టరేట్ ఆఫ్ నేవల్ డిజైన్ రూపొందించింది. ఇంజనీరింగ్, నిర్మాణం మరియు సిస్టమ్ ఇంటిగ్రేషన్ ను కొచ్చిన్ షిప్యార్డ్ లిమిటెడ్ చేపట్టి పూర్తి చేసింది. నౌకలోని అన్ని భాగాలను 3డి లో వీక్షించేలా చూడడానికి షిప్ యార్డ్ ఆధునిక సాఫ్ట్వేర్ను ఉపయోగించింది. విమాన వాహక నౌక పరిమాణంలో ఒక నౌకను పూర్తిగా 3 డి మోడల్లో రూపొందించి 3 డి మోడల్ ఉపయోగించి సిద్ధం చేసిన ప్రొడక్షన్ డ్రాయింగ్లతో నిర్మించడం దేశంలోనే తొలిసారి.
40000 టన్నుల బరువుతో ఒక నౌకను దేశంలో నిర్మించడం ఇదే తొలిసారి. దీని నిర్మాణం కోసం 21,000 టన్నుల ప్రత్యేక గ్రేడ్ ఇనుమును స్వదేశంలో ఉత్పత్తి చేసి వినియోగించడం జరిగింది. నౌకను నిర్మించడం కోసం 2000 కిలోమీటర్ల పొడవైన కేబుళ్లను, 120 కిలోమీటర్ల పొడవైన పైపులను ఉపయోగించడం జరిగింది. నౌకలో 2300 కంపార్ట్మెంట్లు అందుబాటులో ఉంటాయి.
విమాన వాహక నౌక ఒక చిన్న తేలియాడే నగరంగా ఉంటుంది. రెండు ఫుట్బాల్ మైదానాల పరిమాణంతో ఒక విమాన డెక్ ప్రాంతం ఉంటుంది. సూపర్స్ట్రక్చర్తో సహా స్వదేశీ విమాన వాహక నౌక 262 మీ పొడవు, 62 మీటర్ల వెడల్పు భాగంలో మరియు 59 మీటర్ల ఎత్తులో ఉంటుంది. ‘విక్రాంత్’ దాదాపు 28 నాట్ల గరిష్ట వేగం మరియు 18 నాట్ల క్రూయిజింగ్ వేగాన్ని సుమారు 7,500 నాటికల్ మైళ్ల దూరం ప్రయాణించే సామర్ధ్యం కలిగి ఉంది. సూపర్ స్ట్రక్చర్లో ఐదు సహా మొత్తం 14 డెక్లు ఉన్నాయి. ఓడలో 2,300 కంపార్ట్మెంట్లు ఉన్నాయి. మహిళా అధికారులకు వసతి కల్పించడానికి ప్రత్యేకమైన క్యాబిన్లతో సహా దాదాపు 1700 మంది సిబ్బంది కోసం నౌకను నిర్మించారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
ఆంధ్రప్రదేశ్లో ప్రధాన మంత్రి మత్స్య సంపద యోజన
 నుంచి : ఫిషరీస్ శాఖ, ఫిషరీస్, పశుసంవర్ధక, పాడిపరిశ్రమ మంత్రిత్వ శాఖ- ప్రధాన మంత్రి మత్స్య సంపద యోజన  పేరు మీద ప్రధాన పథకాన్ని అమలు చేస్తోంది. దీనికి ఆంధ్రప్రదేశ్ రాష్ట్రంతో సహా దేశంలో 2020-21 ఆర్థిక సంవత్సరం నుంచి అత్యధికంగా రూ.20,050 కోట్లు కేటాయించారు. PMMSY కేంద్ర ప్రాయోజిత కాంపోనెంట్ పథకం కింద, ఆంధ్రప్రదేశ్ రాష్ట్రంలో మత్స్య సంపద అభివృద్ధికి మొత్తం రూ. 1955 కోట్లు కేటాయించారు. భారత ప్రభుత్వ ఫిషరీస్ శాఖ, 2020-21, 2021-22 ఆర్థిక సంవత్సరంలో ఆంధ్రప్రదేశ్ ప్రభుత్వ మత్స్య అభివృద్ధి ప్రతిపాదనలకు మొత్తం రూ. 779.371 కోట్లు అందులో కేంద్ర వాటా రూ. 247.872 కోట్లు. PMMSY మార్గదర్శకాలకు అనుగుణంగా ఆచరణీయమైన ప్రతిపాదనల సమర్పణను బట్టి , ఆమోదించిన ప్రాజెక్టు అమలులో పురోగతి, ప్రయోజనం కోసం విడుదల చేసిన కేంద్ర నిధుల వినియోగం సంబంధిత ఆర్థిక మార్గదర్శకాలు/విధానాలకు అనుగుణంగా కేంద్ర నిధులు రాష్ట్ర ప్రభుత్వానికి విడుదల చేస్తారు. కేంద్ర వాటాగా ఇస్తున్న రూ. 247.872 కోట్ల నిధిలో PMMSY కింద మత్స్యశాఖ, మత్స్యశాఖ, పశుసంవర్ధక పాడిపరిశ్రమ మంత్రిత్వ శాఖ ఇప్పటివరకు రాష్ట్రంలో మత్స్య ఆక్వాకల్చర్ అభివృద్ధి నిమిత్తం ఆంధ్రప్రదేశ్ ప్రభుత్వానికి రూ. 149.03 కోట్లు కేటాయించింది.
కేంద్ర మత్స్య, పశుసంవర్ధక, పాడి పరిశ్రమ శాఖ మంత్రి శ్రీ పర్షోత్తం రూపాలా ఈరోజు రాజ్యసభలో లిఖితపూర్వక సమాధానంలో ఈ సమాచారం అందించారు.